LOTEREYaLAR, TOTALIZATORLAR VA TAVAKKALChILIKKA ASOSLANGAN BOShQA O‘YINLARNI TAShKIL ETISh FAOLIYATINI AMALGA OShIRUVChI YuRIDIK ShAXSLARNING YaLPI TUShUMIDAN YaGONA SOLIQNI HISOBLAB ChIQARISh VA TO‘LASh TARTIBI TO‘G‘RISIDA NIZOMGA O‘ZGARTIRISh VA QO

O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunining 7-moddasi va O‘zbekiston Respublikasi Prezidentining 2005-yil 27-dekabrdagi “O‘zbekiston Respublikasining 2006-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi PQ-244-son qaroriga (O‘zbekiston Respublikasi Qonun hujjatlari to‘plami, 2005-y., 52-son, 386-modda) muvofiq qaror qilamiz:
 1. O‘zbekiston Respublikasi Moliya vazirligi va Davlat soliq qo‘mitasining 2003-yil 4-apreldagi 51, 2003-42-son qarori bilan tasdiqlangan Lotereyalar, totalizatorlar va tavakkalchilikka asoslangan boshqa o‘yinlarni tashkil etish faoliyatini amalga oshiruvchi yuridik shaxslarning yalpi tushumidan yagona soliqni hisoblab chiqarish va to‘lash tartibi to‘g‘risidagi nizomning (2003-yil 21-aprel, ro‘yxat raqami 1234 — Me’yoriy hujjatlar axborotnomasi, 2003-y., 7-8-son; O‘zbekiston Respublikasi Qonun hujjatlari to‘plami, 2005-y., 34-36-son, 267-modda) ilovaga muvofiq o‘zgartirish va qo‘shimchalar kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kun o‘tgach kuchga kiradi.
 1. 1-band quyidagi tahrirda bayon qilinsin:
 “1. Lotereyalar, totalizatorlar va tavakkalchilikka asoslangan boshqa o‘yinlarni tashkil etish faoliyatini O‘zbekiston Respublikasi Moliya vazirligidan berilgan ruxsatnomaga (litsenziya) muvofiq amalga oshiruvchi yuridik shaxslar daromad (foyda) solig‘i, mol-mulk solig‘i, yer solig‘i, suv resurslaridan foydalanganlik uchun soliq, obodonlashtirish va ijtimoiy infratuzilmani rivojlantirish solig‘ini to‘lash o‘rniga yalpi tushumdan yagona soliq to‘laydilar.”.
 2. 3-band quyidagi tahrirdagi uchinchi xatboshi bilan to‘ldirilsin:
 “O‘zbekiston Respublikasi hududiga import qilinadigan ishlar, xizmatlarga nisbatan qo‘shilgan qiymat solig‘i;”;
 uchinchi—beshinchi xatboshlari tegishlicha to‘rtinchi—oltinchi xatboshlari deb hisoblansin.
 3. 7-band, 1-son ilovaning 5-satri va 2-son ilovaning 7-satridagi “20” raqami “30” raqami bilan almashtirilsin.